|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Részletképzés és kompozíció 1. ● Details and Composition 1.

## Azonosító (tantárgykód)

BMEEPKO0895

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus |  | jelleg |
| előadás (elmélet) | – |  |
| gyakorlat | 3 | önálló kurzus |
| laboratóriumi gyakorlat | – | – |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

3

## Tantárgyfelelős

|  |  |
| --- | --- |
| neve: | Karácsony Tamás DLAegyetemi docenskaracsony.t@kozep.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Középülettervezési Tanszék

## A tantárgy weblapja

http://www.kozep.bme.hu/reszletkepzes-es-kompozicio-1/

## A tantárgy oktatásának nyelve

magyar

## A tantárgy tantervi szerepe, ajánlott féléve

Kötelezően választható tárgy az alábbi képzéseken:

#### **3N-M0.**● Építészmérnöki nappali osztatlan mesterképzés, kötelezően választható tárgy a tervezői specializáción

#### **3NAM0.**● MSc tervezői specializáció, kötelezően választható tárgy

## Közvetlen előkövetelmények

### Erős előkövetelmény:

#### —

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2017. szeptember 7.

# Célkitűzések és tanulási eredmények

## Célkitűzések

A képzés célja építészmérnökök képzése elsősorban az építészeti tevékenységek - épülettervezés, építészeti környezetalakítás, településtervezés, műemlékvédelem, építéskivitelezés és -szervezés, épületfenntartás és -felújítás, valamint építésigazgatási - hatósági feladatok - teljes területére, akik természettudományi, műszaki és művészeti, valamint gazdasági, humán és nyelvi ismereteik, továbbá az ezekhez kapcsolódó készségeik révén alkalmasak önállóan irányítani a fentiekben leírt műszaki feladatokat, és akik elhivatottak abban, hogy mindezeket a tevékenységeket az építészet társadalmi és környezeti hatásának tudatában, az eziránti felelősséggel és elkötelezettséggel végezzék. Felkészültek tanulmányaik doktori képzésben történő folytatására.

A képzés során biztosítani kell az Európai Parlament és a Tanács a szakmai képesítések elismeréséről szóló 2005/36 EK irányelve 46. cikkében felsorolt elvek érvényesülését, ismeretek, képességek és készségek megszerzését is.

Speciális cél:

A tárgy az építészmérnök-képzés egyik legfontosabb tervezési tárgyához, a [komplex tervezéshez](http://kozep.bme.hu/komplex-tervezes-1-2/) kapcsolódik.

Célja a komplex feladat segítése: modellezzük, elemezzük a koncepcióalkotást, a kompozíció létrehozásának lehetséges útjait, másfelől vizsgáljuk a részlet, a részletképzés meghatározó szerepét.

Kiemelt cél a vizsgálódáson keresztüli megismerés, ennek a folyamatnak magabiztos, természetes elsajátítása. (mottó: Szókratész ….. úgy tartotta, „a vizsgálódás nélküli élet nem emberhez való élet” Meg volt győződve, hogy az elképzelések tisztázása tudáshoz vezet, ami erényessé tesz, s így élhetünk jó életet, lehetünk boldogok )

## Tanulási eredmények

A tantárgy sikeres teljesítésével elsajátítható kompetenciák

### Tudás

1. Megfelelő mértékben megismeri az építészethez kapcsolódó humán tudományokat és az

építészetre ható képzőművészeteket.

1. Megérti az emberek, az épített és a természeti környezet közötti kapcsolatokat,

kölcsönhatásokat, ismeri az épületek tervezésének elveit, lépéseit.

1. Ismeri az építészettörténet korszakait, stílusait, fontosabb alkotásait és elméleteit, rálátása

van az építészettörténeti korszakok kialakulására és azok összefüggéseire

1. Ismeri az építészmérnöki szakma társadalmi kötelezettségeit, annak szociológiai,

műszaki, gazdasági, jogi és etikai tényezőit.

1. Választott specializációtól függően az építészmérnöki szakmaterületek közül legalább egy

részterületen az átlagosan elvárhatónál alaposabb ismeretekkel rendelkezik.

Speciális tudás: a vizsgálatok, a kutatás közben szerzett ismeretanyag feldolgozása és integrálása az aktuális tervezési feladatba

### Képesség

1. Képes az adott funkciókhoz, körülményekhez és igényekhez illeszkedő építészeti

programalkotásra, követelményrendszer összeállítására.

2. Képes a tervezési folyamatot a koncepcióalkotástól a részlettervek szintjéig átlátni.

3. Képes a leginkább megfelelő megoldások, szerkezeti elemek, épületszerkezetek, anyagok

és berendezések kiválasztására.

4. Képes az esztétikai, funkcionális, megrendelői, műszaki, gazdasági valamint a társadalmi,

szociológiai és pszichológiai követelményeket integráló, a szabályozásoknak megfelelő, jó

színvonalú épületek terveinek elkészítésére.

Speciális képesség:

A tervezési szempontrendszer arányos, súlyozott felállítása, valamint az ennek megfelelni képes koncepció megfogalmazása.

Szinkronizálás koncepció s részletképzés között.

### Attitűd

### Törekszik az esztétikai szempontokat és műszaki követelményeket egyaránt kielégítő,

### magas minőségű, harmonikus épületek és terek létrehozására.

###  Törekszik az épített környezet elemeit az emberi léptékhez és mértékekhez igazítani.

###  Munkája során törekszik a rendszerszemléletű, folyamatorientált, komplex

###  megközelítésre.

### Törekszik a problémák felismerésére és megoldására, a kreativitásra, új megoldások keresésére, egyszerre és arányosan alkalmazza az intuitív és az ismereteken alapuló megközelítéseket.

#### Nyitott az új információk befogadására, törekszik esztétikai, humán és természettudományos műveltségének folyamatos fejlesztésére, szakmai ismereteinek bővítésére, új termékek, szerkezetek, technológiák megismerésére.

## Oktatási módszertan

A Rkk 1. oktatási módszere:

modellezzük, elemezzük a koncepcióalkotást, a kompozíció létrehozásának lehetséges útjait, másfelől vizsgáljuk a részlet, a részletképzés meghatározó szerepét. A féléves munka e két szélsőséges pontra figyel, a kerek egészként megjelenő kompozícióra és a legkisebb formálható egységre, a részletre, miközben arra az útra koncentrálunk, mely a kettőt összeköti.

Az Rkk. 1. kiemelt eszköze: példákon keresztül (ezek között az aktuális komplex terv is szerepet kaphat) vizsgáljuk a részletek és a kompozíció egymásra gyakorolt hatását, próbáljuk megérteni azt a folyamatot, mely végül koherens alkotást eredményez. Olyan alkotást, ahol egymásra ismernek a részletek, ahol egy-egy alkotó elemből is kiolvasható a koncepció, ahol visszafejthető a művet meghatározó szempontrendszer és annak logikája.

Az Rkk. tárgy során saját tervezési feladatukat hozzák összefüggésbe a félév kijelölt központi témájával. Az előképek megismerése és értelmezése után a hallgatók saját konkrét feladataikban a koncepció – részletképzés viszonyával foglalkoznak.

Az előképek gyűjtése, értelmezése, feldolgozása aktuális előadások, kiállítások, kulturális rendezvények látogatásával, az ott történteket összefoglaló, bemutató prezentációk megtartásával történik.

## Tanulástámogató anyagok

1. az előadások minden kurzus során frissített teljes szöveges és képi anyaga, a félév aktuális témáihoz kapcsolt irodalomjegyzék

2.aktuális programok látogatása, a kritikák, ismertetők megismerése, feldolgozása,

3. a felvetett témák ismert képviselőivel való személyes találkozás, kiskonferenciák szervezése

4. A megszerzett tapasztalatok, ismeretek kiskonferenciákon való ismertetése a kurzus hallgatóival.

# Tantárgy tematika

|  |
| --- |
| TEMATIKA - ÜTEMTERV |
| 1 | Nyitónapkiállítás  | Kiscelli Múzeum \_ "Különutak"/Meghívott előadók: Ferkai András, kurátorok: Branczik Márta, Leposa Zsóka |
| 2 | előadáskonzultáció | képes visszatekintő, félévi beharangozó kt\_ko / diploma: Táncos Anna / komplex bemutatkozasok |
| 3 | előadás | Meghívott vendégeink: DávidFerenc\_Sopron Medgyaszay színház,Khell Csörsz\_díszlettervező és aki őket összeköti: Pazár Béla |
| 4 | előadáskonzultáció | design heti beszámolók, komplex bemutatók |
| 5 | kiállítás | látogatás Turányi Gábor építész kiállítás- megnyitóján |
| 6 | gyakorlatkonzultáció | különböző tervezési eszközök használata: modell, az épület tereinek és térkapcsolatainak vizsgálata |
| 7 | konzultáció | Féléves feladatok megbeszélése / fakultatív |
| 8 | előadáskonzultáció | design heti beszámolók, egyéni kutatási témák |
| 9 | épületlátogatás | épületlátogatás a budai Várban Szabó Levente mutatja be a régi budai Városháza felújítását |
| 10 | előadás | Moravánszky Ákos előadása DLA-n: Stoffwechseln |
| 11 | zárókonferencia | Vendégeink: Magyaróvári Fanni: Györgyi Dénes 3 épülete / Alkér Katalin, Dombóváti János:Sergison-Bates munkássága/ Marián Balázs: RiverPark irodaház bemutatása/ |
| 12 | feladatbeadásértékelés | FUGA / Magyar Látvány-, Díszlet- és Jelmeztervező Művészek Társasága (MALÁT)  |

1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

A 2.2. pontban megfogalmazott tanulási eredmények értékelése:

A szorgalmi időszakban: részvétel a TVSZ. szerint,

évközi feladat elkészítése

vállalt kutatási munka összeállítása, prezentációja

## Teljesítményértékelési módszerek:

1. A vállalt kutatás és annak prezentációja (5 perces előadás, melyet írásos formában, illusztrációval kiegészítve is el kell készíteni)
2. *A féléves terv*: A félév végén a stúdium teljesítéseként a hallgató leadja a féléves tervéhez kötött tanulmányát. Leadandó: írott, képanyaggal, magyarázó ábrákkal, tervrészletekkel kiegészített esszé, az év közben egyénileg pontosított témában és tartalommal.

## Teljesítményértékelések részaránya a minősítésben

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| 1. a vállalt kutatás és annak prezentációja | 35% |
| 2. egyénileg pontosított tartalmú és témájú esszé | 65% |
| összesen: | ∑100% |

## Érdemjegy megállapítás

| félévközirészérdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 85 – 90% |
| jó (4) | Good [C] | 72,5 – 85% |
| közepes (3) | Satisfactory [D] | 65 – 72,5% |
| elégséges (2) | Pass [E] | 50 – 65% |
| elégtelen (1) | Fail [F] | <50% |
| *\* Az érdemjegyeknél megadott alsó határérték már az adott érdemjegyhez tartozik.* |

## Javítás és pótlás

* 1. Az egyes évközi teljesítményértékelésekhez nem tartozik egyenkénti minimumkövetelmény, ezért egyenkénti pótlásuk nem lehetséges.
	2. A házi feladat – szabályzatban meghatározott díj megfizetése mellett – késedelmesen a pótlási időszak utolsó napján 16:00 óráig adható be vagy elektronikus formában 23:59-ig küldhető meg.
	3. A beadott és elfogadott féléves feladatra a 2) pontban megadott határidőig és módon díjmentesen javítható.
	4. Az aktív részvétel – jellegéből adódóan – nem pótolható, nem javítható, továbbá más módon nem kiválható vagy helyettesíthető.

## A tantárgy elvégzéséhez szükséges tanulmányi munka

| tevékenység | óra/félév |
| --- | --- |
| részvétel a kontakt tanórákon | 12×3=36 |
| felkészülés a teljesítményértékelésekre | - |
| feladatok elkészítése | 2x12=24 |
| vizsgafelkészülés | - |
| összesen: | ∑ 60 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2017. szeptember 7.